Han var født på Christiansø, hvor hans fader, [[oberst]] Rasmus Hirschnack, var [[kommandant]]; moderen, Ellen Kirstine f. Munk, var dennes 2. hustru. Hirschnack, der [[1751]] blev [[fændrik]] i Lollandske (siden Arveprins Frederiks) Regiment, [[1754]] [[sekondløjtnant]] og [[1764]] [[Kaptajn (militær)|kaptajn]], omtales som en flink officer, men blev [[1776]], da han i flere år ikke havde gjort tjeneste på grund af «Gemytssvaghed», efter ansøgning pensioneret. Ved nogle ''Grundregler for det danske patriotiske Præmieselskab'', som han med bistand af senere [[amtmand]] [[Magnus Theiste]] offentliggjorde [[1768]], gav han stødet til, at flere formående mænd trådte sammen og året efter stiftede [[Det Kongelige Danske Landhusholdningsselskab]]. Af sin lille formue oprettede han [[Legat (pengegave)|legater]], for hvis renter der dels skulle uddeles præmier af nævnte selskab, dels skulle ydes fattige officerer eller officersenker hjælp i sygdomstilfælde. Han døde ugift i København i oktober 1794.
Personbillede_savnes Historie Kultur Organisationer